Tesɛedda ifassen-is ɣef yixebbicen-nni akk, tuɣal tessawel-as i Temrabeḍt-nni, temla-yas ccwami-nni n tyitiwin, tenna-yas: "I waya iwumi wen-tt-id-ǧǧiɣ? Rret-iyi-d yelli !..."11 "Mi d-yewweḍ umwan, iceggeɛ-d lqayed ɣer yemma, truḥ, yenna-yas:"Yelli-m Faḍma tɛewwq-ikem, awi-tt ɣer Wat Yiraten anda i ldin llakul n teqcicin, ad taf iman-is yerna ad thellan deg-s, Anedbal ad am-yili d leɛnaya. Ur tesɛiḍ d acu ara taggadeḍ seg watmaten n urgaz-im amezwaru.""Aṭas i teqqim yemma tugi ayen i as-d-yenna ; icehhem-itt wayen sɛeddant fella-s Temrabḍin tirumyin; meɛna argaz-is ilemẓi d yimezdaɣ n taddart i yezgan ttwalin-iyi d yelli-s n leḥram, ttmuqulen-tt s yir tamuɣli. Di tuber neɣ deg wunbir 1886 i teqbel ad temsefraq yid-i. Tbub-iyi daɣen, nekker nruḥ." "Rekbeɣ aserdun, tabalizt sdat-i, ttaččur allen-iw s ugama-nni akk ur ttuɣaleɣ ad ẓreɣ arma iɛedda lḥal aṭas yerna i cwiṭ kan n lwaqt. Acku seg 1898, ur uɣaleɣ walaɣ taddart-iw ala tlata n tikkal yemsebɛaden aṭas, yerna mačči d abrid-nni i kkiɣ !... D tidet, ttruɣ, meɛna nniɣ i yiman-iw : Ilaq ad ruḥeɣ ! ad ruḥeɣ daɣen ! ad zguɣ ruḥeɣ ! d wagi i d amur-iw seg wasmi i d-luleɣ, ulac anda sɛiɣ axxam !12"st 12-13 Ɣer Kateb Yacine, Ungal-agi tura n Faḍma At Menṣur yarra-d tiɣri ɣer tudert n lɛerc ama d asget neɣ d asuf,d win yuɣalen d annar i kra yellan d aḍu. Lzzayer d Fransa d wayen nniḍen.